open-index/open-wikipedia-markdown huggingface dataset:
கிம் கியுன் யுங்

**கிம் கியுன் யுங்** () (பிறப்பு: ஜூன் 6, 1986) என்பவர் ஒரு தென் கொரிய நாட்டு நடிகர், பாடலாசிரியர் மற்றும் பாடகர் ஆவார். இவர் 'எஸ்.எஸ்501' என்ற ஆண் இசைக்குழுவில் உறுப்பினராக உள்ளார் மற்றும் கொரிய நாடகங்களான பாய்ஸ் ஓவர் பிளவர்ஸ் (2009) மற்றும் பிளேஃபுல் கிஸ் (2010) ஆகியவற்றில் நடித்துள்ளார்.

இவர் 2005 இல் 'எஸ்.எஸ்501'என்ற இசைக்குழுவுடன் அறிமுகமான பிறகு, கிம் தனது முதல் கொரிய தனி ஆல்பமான பிரேக் டவுனை 2011 இல் வெளியிட்டார், மேலும் இவரது முதல் ஜப்பானிய தனி ஆல்பமான அன்லிமிடெட் என்ற பாடலை 2012 இல் வெளியிட்டார். இவரது வணிக வெற்றியின் காரணமாக, இவர் தென் கொரியாவின் மிகப்பெரிய நட்சத்திரங்களில் ஒருவராகக் 2010 களின் முற்பகுதியில் கருதப்பட்டார்.

## ஆரம்ப வாழ்க்கை மற்றும் கல்வி
இவர் ஜூன் 6, 1986 அன்று சியோலில் பிறந்தார். இவர் இசை சார்பில் ஒரு தொழிலைத் தொடர உயர்நிலைப் பள்ளியை விட்டு வெளியேறினார். பின்னர் அவர் தனது உயர்நிலைப் பள்ளித் தேர்வில் தேர்ச்சி பெற்று கியோங்கி பல்கலைக்கழகத்தில் சேர்ந்தார். வேலையில் கவனம் செலுத்துவதற்காக பல்கலைக்கழகத்தை விட்டு வெளியேறிய பிறகு, இவர் 2011 இல் மேடை தயாரிப்பு மேலாண்மை படிப்பதற்காக சுங்வூன் பல்கலைக்கழகத்தில் இணைந்தார்.

## தனிப்பட்ட வாழ்க்கை
கிம்மின் முதல் மகன் 2015 இல் இவரது முன்னாள் காதலியுடன் பிறந்தது. பின்னர் பிப்ரவரி 27, 2022 அன்று ஒரு கச்சேரியின் போது, கிம் தனது பிரபலம் அல்லாத காதலியுடன் தனது திருமணத்தை அறிவித்தார். பின்னர், கிம்மின் நிறுவனம் செய்தியை உறுதிப்படுத்தியது.

இவரது நிறுவனத்தின்படி, இவர்கள் திருமண விழா நடத்தாமல், தங்கள் திருமணத்தைத் தொடர்ந்தனர். ஜூலை 21, 2022 அன்று, கிம்மின் மனைவி கர்ப்பமாக இருப்பதை அவர்களின் நிறுவனம் உறுதி செய்தது. பின்னர் இவரது இரண்டாவது மகன் ஜூலை 29, 2022 அன்று பிறந்தார்.

## மேற்கோள்கள்

## வெளி இணைப்புகள்
* 
* 

பகுப்பு:1986 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய பாடகர்கள்
பகுப்பு:தென் கொரிய விளம்பர நடிகர்கள்
லீ மின் ஹோ

**லீ மின் ஹோ** () (பிறப்பு: ஜூன் 22, 1987) என்பவர் ஒரு தென் கொரியா நாட்டு நடிகர், வடிவழகர் மற்றும் பாடகர் ஆவார். இவருக்கு உலகம் முழுவதும் ரசிகர்கள் உள்ளன என்பது குறிப்பிடத்தக்கது. இவர் பாய்ஸ் ஓவர் பிளவர்ஸ், தி ஹெர்ஸ், சிட்டி  ஹண்டர் மற்றும் தி கிங்: ஏடேர்னல் மொணர்ச், பச்சிங்கோ போன்ற பல தொலைக்காட்சி தொடர்களில் நடித்ததன் மூலம் உலக புகழ் பெற்ற நடிகர் ஆனார். இவர் பல பாடல்கள் பாடியுள்ளார் என்பது குறிப்பிடத்தக்கது.

இவரின் தொலைக்காட்சி வாழ்க்கையின் வெற்றி இவரை ஒரு சிறந்த கொரியன் நட்சத்திரமாக நிலைநிறுத்தியது; இவர் சமூக ஊடகங்களில் அதிகம் பின்தொடரும் தென் கொரிய நடிகர் ஆவார். 2013 இல் ஷாங்காய், மற்றும் 2014 இல் ஹாங்காங்கில் மெழுகு உருவத்தை உருவாக்கிய முதல் கொரியப் பிரபலமாக இவர் ஆவார்.

## ஆரம்பகால வாழ்க்கை

லீ மின் ஹோ ஜூன் 22, 1987ஆம் ஆண்டு சியோலில் பிறந்தார். இவர் சிறுவயதில் ஒரு கால்பந்து விளையாட்டு வீரராக வரவிருப்பி முன்னாள் விளையாட்டுவீரரான சா பும் குன் குழுவில் சேர அழைப்பு வந்தது ஆனால் சர்ந்தர்ப்ப சூழ்நிலை காரணமாக லீயால் செல்ல முடியவில்லை.  இவர் உயர்கல்வி படிக்கும் தருணத்தில் நடிப்புத்துறைக்கு வந்தார். இவர் திரைப்படம் மற்றும் கலைப்பிரிவில் கொங்குக் பல்கலைக்கழகத்தில் பட்டம் பெற்றார்.

## திரைப்படங்கள்

* 2008: பப்ளிக் எனிமி ரிட்டர்ன்ஸ்
* 2008: ஆவர் ஸ்கூல் ஈ.டி.
* 2015: கங்கணம் ப்ளுஸ்
* 2016: பவுண்டரி ஹண்டர்ஸ்

## சின்னத்திரை
* 2003: ஷார்ப்
* 2004: நான்ஸ்டாப் 5
* 2005: ரெசிபி ஒப் லவ்
* 2006: சீக்ரெட் கேம்பஸ்
* 2007: மச்கேறேல் ரன்
* 2007: ஐ ஆம் சாம் 
* 2008: கெட் அப்
* 2009: பாய்ஸ் ஓவர் பிளவர்ஸ்
* 2010: பெர்சொனால் டேஸ்ட்
* 2011: சிட்டி ஹண்டர்
* 2012: ஃபெய்த்
* 2013: தி ஹெர்ஸ்
* 2016: லெஜண்ட் ஒப் த ப்ளூ சே
* 2022: பச்சிங்கோ

## மேற்கோள்கள்

## வெளி இணைப்புகள்
* Official Korean Website
* Official Japanese Website

பகுப்பு:1987 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய பாடகர்கள்
பகுப்பு:தென் கொரிய விளம்பர நடிகர்கள்
மா. வி. காமத்

** எம். வி. காமத்** பிரசார் பாரதியின் முன்னாள் தலைவர். மேலும் முதுபெரும் பத்திரிக்கையாளரும் ஆவார்.  எம். வி. காமத்  தனது 93 ஆவது வயதில், 09-10-2014 அன்று  உடுப்பியில்  (கர்நாடகம்)  மரணமடைந்தார். 1921 ஆம் ஆண்டு பிறந்த காமத் பத்திரிகைத் துறையில் முத்திரை பதித்தவர். 1969 முதல் 1978 வரை டைம்ஸ் ஆப் இந்தியா நாளிதழின் வாஷிங்டன் பொறுப்பாளராக காமத் பதவி வகித்துள்ளார். அதே சமயம் அவர் தி இல்லசுடிரேட்டட் வீக்லி ஆப் இந்தியா இதழின் செய்தி ஆசிரியராகவும் பதவி வகித்துள்ளார்.

பத்திரிகைத் துறையில் அவரது சிறந்த பங்களிப்பைக் கௌரவிக்கும் வகையில் அவருக்கு 2004 ஆம் ஆண்டிற்கான பத்ம பூசண் விருது வழங்கப்பட்டது.

நரேந்திர மோதி வாழ்க்கை வரலாறு குறித்த, “Narendra Modi — The Architect of a Modern State” என்ற புத்தகத்தை 2009-ல் எழுதியுள்ளார்.
.

## மேற்கோள்கள்

பகுப்பு:இதழாளர்கள்
பகுப்பு:2014 இறப்புகள்
பகுப்பு:1921 பிறப்புகள்
பகுப்பு:நபர்கள் பற்றிய குறுங்கட்டுரைகள்
கிம் பூம்

**கிம் சாங் பூம்** () (பிறப்பு: ஜூலை 7, 1989) என்பவர் ஒரு தென் கொரியா நாட்டு நடிகர்,  வடிவழகர் மற்றும் பாடகர் ஆவார். இவர் பாய்ஸ் ஓவர் பிளவர்ஸ் (2009), டேல் ஆஃப் தி நைன் டெயில்டில் (2020) லா இசுகூல் (2021), கோஸ்ட் டாக்டர் (2022) மற்றும் டேல் ஆஃப் த நைன் டெயில்ட் 1938 (2023) போன்ற தொடரிகளில் நடித்துள்ளார்.

## ஆரம்ப வாழ்க்கை மற்றும் கல்வி
கிம் சாங் பூம் என்பவர் ஜூலை 7, 1989 இல், தென் கொரியாவின் சியோலில் பிறந்தார். இவர் சுங்-ஆங் பல்கலைக்கழகத்தில் திரைப்படம் மற்றும் நாடகங்களில் பயின்றார்.

## தொழில்
கிம் "சர்வைவல் ஸ்டார் ஆடிஷனில்" சேர்ந்தார், மேலும் நூற்றுக்கணக்கான போட்டியாளர்களில் 6வது இடத்தைப் பிடித்தார். இருப்பினும், அவர் 20 வயதிற்குட்பட்டவர் என்பதால், அவரால் போட்டியில் தொடர முடியவில்லை. இருப்பினும் இந்த நிகழ்ச்சி இவருக்கு பல வாய்ப்புகளைத் கொடுத்தது, மேலும் இவர் தொலைக்காட்சித் தொடர்களில் பல பாத்திரங்களில் நடிக்க வழிவகுத்தது. இவர் 2006 ஆம் ஆண்டு ஒளிபரப்பான ஹை கிக்! என்ற தொடரின் மூலம் நடிகராக அறிமுகமானார்.

இவரது முதல் ஒலித்தட்டு ஆல்பமான 'ஹோம்டவுனை' ஜூன் 20, 2012 அன்று வெளியானது. அத்துடன் இவரது முதல் தனி இசை நிகழ்ச்சியான 'கிம் பீம் ஜப்பான் லைவ் 2012', டோக்கியோவின் ஷினகாவா பிரின்ஸ் விடுதியில் நிகழ்ந்தது.

## தனிப்பட்ட வாழ்க்கை
இவர் பிப்ரவரி 2012 இல், ஜெரிபிசி தொலைக்காட்சியில் நாடகமான படம் படம் என்ற தொடரில் அவரது பாத்திரத்திற்காக பயிற்சியின் பின்னர் அவர் அனுபவித்த வியத்தகு எடை இழப்பு காரணமாக அவர் முதுமை மூட்டழற்சி வலியால் அவதிப்படுவதாக கிம்ஸின் நிறுவனம் அறிவித்தது.

கிம் சக நடிகர்களான லீ மின் ஹோ மற்றும் யுங் இல்-வூ ஆகியோருடன் நெருங்கிய நண்பர் ஆவார்.

### உறவுமுறை
இவர் நவம்பர் 1, 2013 அன்று, 'காடஸ் ஆஃப் ஃபயர்' என்ற தொடரில் இவருடன் நடித்த சக நடிகையான மூன் கியூன்-யங்குடன் டேட்டிங் செய்து கொண்டிருந்தார் என்பது தெரியவந்தது. பின்னர் மே 15, 2014 அன்று, அவர்கள் தங்கள் 7 மாத நீண்ட உறவை முறித்துக் கொண்டதாக ஊடகங்கள் தெரிவித்தன. இரு நடிகர்களின் நிறுவங்களும் செய்தியை உறுதிப்படுத்தின: "அவர்கள் நீண்ட காலத்திற்கு முன்பு பிரிந்துவிட்டனர், ஆனால் நல்ல நண்பர்களாகவும் ஆதரவான சக ஊழியர்களாகவும் இருக்க முடிவு செய்துள்ளனர்".

இவர் மார்ச் 29, 2018 அன்று, நடிகை ஓ இயோன்-சியோவுடன் கிம் உறவில் இருப்பது உறுதி செய்யப்பட்டது. இருப்பினும், சில மாத டேட்டிங்கிற்குப் பிறகு அவர்கள் பிரிந்ததாகக் கூறப்படுகிறது.

## மேற்கோள்கள்

## வெளி இணைப்புகள்
*

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:தென் கொரியத் திரைப்பட நடிகர்கள்
பகுப்பு:தென் கொரிய தொலைக்காட்சி நடிகர்கள்
பகுப்பு:தென் கொரிய விளம்பர நடிகர்கள்
பகுப்பு:தென் கொரிய பாடகர்கள்
பாசுக்கு மக்கள்

**பாசுக்கு** மக்கள் (*Basque*, ; ) பிரனீசு மலைத்தொடரின் மேற்கு பகுதியில் பிஸ்கே விரிகுடாவின் கடலோரத்தில் வடக்கு-மத்திய எசுப்பானியாவிலும் தென்மேற்கு பிரான்சிலும் விரவியுள்ள, வழமையாக பாசுக்கு நாடு என அறியப்படுகின்ற, நிலப்பகுதியில் வாழ்ந்துவரும் உள்நாட்டு இனக் குழுவினர் ஆவர்.
thumbnail|பாசுக்கு மக்களின் முதன்மை வசிப்பிடம் - பாசுக்கு நாடு
இவர்களை:
**யுசுகல்டுனாக்* (Euskaldunak) என்று  பாஸ்க் மொழியிலும்
**வாசுக்கோ * (Vasco) என எசுப்பானியத்திலும்
**பாஸ்க் * (Basque) என ஆங்கிலத்திலும் பிரான்சியத்திலும்
**பாஸ்கோ * (Basco) என  போர்த்துக்கேயத்திலும் அழைக்கின்றனர்.
## மேற்சான்றுகள்

பகுப்பு:இனங்கள்
பகுப்பு:பிரான்சு
பகுப்பு:எசுப்பானியா
பகுப்பு:ஐரோப்பிய இனக்குழுக்கள்
பகுப்பு:ஐரோப்பியப் பழங்குடிகள்
பிஸ்கே விரிகுடா

300px|right|பிஸ்கே விரிகுடாவை குறிக்கும் நிலப்படம்.

**பிஸ்கே விரிகுடா** (*Bay of Biscay*,  (, ) என்பது வடகிழக்கு அத்திலாந்திக்குப் பெருங்கடலில்  செல்டிக் கடலுக்கு தெற்கே அமைந்துள்ள விரிகுடாவாகும்.  இது  பிரான்சின் மேற்கு கடலோரத்தில் பிரெஸ்ட்டுக்குத் தெற்கிலிருந்து எசுப்பானிய எல்லை வரையிலும்,   எசுப்பானியாவின் வடக்குக் கடலோரத்தில் ஓர்டெகா முனைக்கு மேற்கு வரையும் பரவியுள்ளது.

இங்கு சராசரி ஆழம்  ஆகும்;மிகவும் ஆழமான பகுதி  ஆழத்தில் உள்ளது.

thumb|right|பிஸ்கே விரிகுடாவோரமாக எசுப்பானியக் கடற்கரை

அத்திலாந்திக்குப் பெருங்கடல் பகுதியில் மிகவும் மோசமான வானிலை நிலவும் இடங்களில் பிஸ்கே விரிகுடாவும் ஒன்றாகும். இங்கு சூறாவளிகளும் புயல்களும், குறிப்பாக குளிர் காலத்தில், எழுவதுண்டு. அண்மைக்காலம் வரை இங்கு பல கப்பல்கள் புயல்களால் உடைக்கப்பட்டுள்ளன; பலர் உயிரிழந்துள்ளனர். தற்கால நவீன கப்பல்களும் வானிலை அறிக்கைகளும் இச்சூழலை மேம்படுத்தியுள்ளன.

## முதன்மை நகரங்கள்
பிஸ்கே விரிகுடா ஓரமாக அமைந்துள்ள நகரங்கள்:
* பிரான்சு: பிரெஸ்ட், நாந்து, லா ரோசெல், பொர்தோ, பயோன், பியாரிட்சு.
* எசுப்பானியா: டொனோசுத்தியா-சான் செபாசுத்தியன், பில்போ, சான்தான்தேர், கிகோன், அவிலெசு.

## மேற்சான்றுகள்

பகுப்பு:பிரான்சின் புவியியல்
பகுப்பு:எசுப்பானியப் புவியியல்
பகுப்பு:அத்திலாந்திக்குப் பெருங்கடலின் வளைகுடாக்கள்
கோபுலு

**கோபுலு** (*Gopulu*) என்கிற **எஸ். கோபாலன்** (18 சூன் 1924 - 29 ஏப்ரல் 2015) தமிழகத்தின் புகழ்பெற்ற ஓவியர்களுள் ஒருவர்

## ஓவியராதல்
கோபாலன் தஞ்சாவூரில் பிறந்தவர். இளம் வயதில் ஓவியத்தின் மீதான ஆர்வத்தால், குடந்தை ஓவியக் கல்லூரியில் சேர்ந்தார். ஓவியர் மாலியின் ஓவியங்களால் கவரப்பட்டு, அவரைக் குருவாக ஏற்றுக்கொண்டார். 1941 இல் மாலியை சந்தித்து, அவரது ஆதரவில் வளர்ந்து ஓவியரானார். திருவையாறு தியாகராயரின் வீட்டில், அவர் பூசை செய்த இராமர் பட்டாபிசேகப் படத்தை அங்கிருந்தே நேரடியாக வரையச்சொன்னார் மாலி. 1942ஆம் ஆண்டு ஆனந்த விகடன் தீபாவளி மலரில் இந்த ஓவியம் இடம்பெற்றது. கோபாலனை கோபுலுவாக்கினார் மாலி.

## பணிகள்
1945 முதல் ஆனந்த விகடனில் முழுநேர ஓவியப் பணியின் அமர்ந்தார். தேவனின் துப்பறியும் சாம்பு சித்திரக் கதைகளுக்கும் அவரது ஏனைய புதினங்களுக்கும் ஓவியங்கள் வரைந்தார். கொத்தமங்கலம் சுப்புவின்  *[[தில்லானா மோகனாம்பாள்]]* புதினத்துக்கு ஓவியங்கள் வரைந்து உயிரூட்டினார். சாவியின் ''வாஷிங்டனில் திருமணம்'' தொடருக்கு உயிரோட்டமுள்ள கேரிகேச்சர்-களை வரைந்து புகழ்பெற்றார். எழுத்தாளர் சாவி எழுதிய பயண இலக்கியத் தொடருக்காக அவருடன் இணைந்து அஜந்தா குகைகள், எல்லோரா, தில்லி, செய்ப்பூர், மற்றும் கல்கத்தா ஆகிய இடங்களுக்கு சென்றார். இருபதாயிரம் நகைச்சுவைத் துணுக்குகளை வெளிக் கொணர்ந்துள்ளார்.

1963இல் பத்திரிக்கைத் துறையிலிருந்து விளம்பரத் துறைக்கு மாறினார். 1972 ஆம் ஆண்டில் கோபுலு ஆட் வேவ் அட்வெர்ட்டைசிங் என்ற பெயரில் சொந்த விளம்பர நிறுவனம் ஒன்றை ஆரம்பித்தார். குங்குமம் இதழுக்கும், சன் தொலைக்காட்சிக்கும் சின்னங்களை வரைந்து கொடுத்தார். பின்னர், விளம்பரத் துறையில் இருந்து விலகி, சார்பற்ற ஓவியராக கல்கி, அமுதசுரபி, ஆனந்த விகடன், குங்குமம் ஆங்கியவற்றுக்கு ஓவியங்கள் வரைந்தார்.

## விருதுகள்
* கலைமாமணி விருது (தமிழ்நாடு அரசு, நவம்பர் 26, 1991)
* முரசொலி விருது
* எம். ஏ. சிதம்பரம் செட்டியார் விருது
* வாழ்நாள் சாதனையாளர் விருது (பகடிப்பட ஓவியர்களுக்கான இந்தியக் கழகம், பங்களூர்)

## இறப்பு
இவர் 29 ஏப்ரல் 2015 அன்று சென்னையில் காலமானார்.

## இவற்றையும் காண்க
* தஞ்சாவூர் ஓவியப் பாணி
* நீர்வர்ணம்
* ஓவியத்தின் வரலாறு
* இந்துக்களின் ஓவியக் கலை மரபு
* சித்தன்னவாசல்

## மேற்கோள்கள்

## வெளி இணைப்புகள்
* சஞ்சிகைகளில் வெளியான கோபுலுவின் சில ஓவியங்கள்
* ''Unfading strokes of an 'artoonist''' - கோபுலு குறித்த ஒரு கட்டுரை

பகுப்பு:தமிழக ஓவியர்கள்
பகுப்பு:2015 இறப்புகள்
பகுப்பு:1924 பிறப்புகள்
பகுப்பு:தஞ்சாவூர் மாவட்ட மக்கள்
பகுப்பு:சென்னை மக்கள்
நோபல் அமைதி மையம்

right|thumb|250 px|நோபல் அமைதி மையம்
right|thumb|200 px|நோபல் அமைதி மையத்தின் நுழைவாயில்
**நோபல் அமைதி மையம்** (*Nobel Peace Center*, )  நோர்வேயின் ஒஸ்லோவில்  அமைதிக்கான நோபல் பரிசு மற்றும் அதன் உன்னதக் கொள்கைகளை வெளிப்படுத்த அமைக்கப்பட்ட காட்சியகம் ஆகும்.  இந்த மையம்  போர், அமைதி, பிணக்குத் தீர்வு குறித்து பண்பாடும் அரசியலும் கலந்த ஈடுபாடு, உரையாடல் மற்றும் நினைப்புகளைப் பரிமாறிக் கொள்ளும் அரங்கமாகவும் விளங்குகிறது.

இந்த மையம் அமைதிக்கான நோபல் பரிசு பெற்றவர்களையும் அவர்களது  பணிகளையும் காட்சிப்படுத்துவதோடு ஆல்பிரட் நோபல்லின்  வரலாற்றையும் மற்ற நோபல் பரிசுகளைக் குறித்த குறிப்புகளையும் வழங்குகிறது. இதற்காக பல்லூடக  ஊடாடும் தொழினுட்பம், கண்காட்சிகள், சந்திப்புகள், விவாதங்கள், நாடகங்கள், கச்சேரிகள் மற்றும் மாநாடுகள் நடத்தப்படுகின்றன; வழமையான வழிகாட்டப்பட்ட சுற்றுலாவும் கல்வித் திட்டங்களும் கூடுதலாக உள்ளன.

நோபல் அமைதி மையம் நோபல் பவுண்டேசன் குழுமத்தின் ஓர் நிறுவனமாகும்.  இது பன்னாட்டு நிர்வாகத்தையும் நோபல் பரிசு வழங்கும் விழாவையும் ஒருங்கிணைக்கிறது. பென்டே  எரிக்சன் நோபல் அமைதி மையத்தின் தற்போதைய இயக்குநராவார்.

நோபல் அமைதி மையத்தை சீர்மிகு அரசர் நோர்வேயின் ஐந்தாம் ஹரால்டு 2005இல் துவக்கி வைத்தார்.  துவக்க விழாவிற்கு நோர்வே மற்றும் சுவீடனின் அரச குடும்பத்தினர் வருகை தந்திருந்தனர்.  இதுவரை (1 அக்டோபர் 2009 வரை) 400,000 வருகையாளர்கள் வந்துள்ளனர். 1872இல் கட்டப்பட்ட ஓசுலோ மேற்கு தொடருந்து நிலையத்தில் (1989இல் அது நிறுத்தப்பட்ட பிறகு) நோபல் அமைதி மையம் அமைந்துள்ளது.  ஓசுலோ ஹாலை அடுத்து துறைமுகத்தை எதிர்நோக்கியவாறு   அமைந்துள்ள இந்த மையத்தில்தான் ஒவ்வொரு ஆண்டும் திசம்பர் 10 அன்று அமைதிக்கான நோபல் பரிசு வழங்கும் விழா நடைபெறுகிறது.

பிரித்தானிய கட்டிட வடிவமைப்பாளர் டேவிட் அட்யாயே மையத்தின் வடிவமைப்பிற்கும் வண்ணக்கலவைக்கும் பொறுப்பாவார்.அமெரிக்க வடிவமைப்பாளர் டேவிட் இசுமால் அதிநவீன கருவி அமைப்புகளுக்கு பொறுப்பேற்றுள்ளார். நோர்வேயின் பண்பாட்டு அமைச்சகம், தனியார் புரவலர்கள், நுழைவு கட்டணம் மூலமாக இந்த மையம் நிதி பெறுகிறது. தற்காலிக கண்காட்சிகள் நடத்த அனுமதிக்கப்படுகிறது.
## மேற்சான்றுகள்

## மேலும் காண்க
*நோபல் பரிசு அருங்காட்சியகம்

## வெளி இணைப்புகள்

*Official website
பகுப்பு:நோபல் பரிசு
கிம் ஜோன்

**கிம் ஜோன்** () (பிறப்பு: பெப்ரவரி 3, 1984) ஒரு தென் கொரிய நாட்டு நடிகர், விளம்பர நடிகர் மற்றும் பாடகர் ஆவார். இவர் பாய்ஸ் ஓவர் பிளவர்ஸ், என்ட்லேஸ் லவ் போன்ற தொடர்களில் நடித்ததன் மூலம் புகழ் பெற்ற நடிகர் ஆனார். இவர் 2014ஆம் ஆண்டு லுபின் III என்ற திரைப்படத்தில் நடித்துள்ளார். இவர் பல பாடல்கள் பாடியுள்ளார் என்பது குறிப்பிடத்தக்கது.

## ஆரம்ப வாழ்க்கை
கிம் 2007ஆம் ஆண்டு ரி மாஸ் என்ற ஆண்கள் குழுவில் பாடகர் மற்றும் பாடல் எழுத்தாளராக கொரியன் பொழுதுபோக்கு துறையில் அறிமுகமானார். 2009 ஆம் ஆண்டு ஒளிபரப்பான பாய்ஸ் ஓவர் பிளவர்ஸ் என்ற தொடரில் நான்கு கதாநாயகர்களில் ஒருவராக நடித்தார், அந்த தொடர் மிகவும் வெற்றி பெற்றது அந்த தொடரில் இவர் தனது குழுவுடன் பாடலும் பாடியுள்ளார். என்ட்லேஸ் லவ் (2014), சிட்டி ஒப் தி சன் (2015) போன்ற சில தொடர்களில் நடித்தார்.

2013ஆம் ஆண்டு இவர் நடித்த பாய்ஸ் ஓவர் பிளவர்ஸ் என்ற தொடரில் தமிழில் மொழிமாற்றம் செய்யப்பட்டு புதுயுகம் தொலைக்காட்சியில் ஒளிபரப்பானது. என்பது குறிப்பிடத்தக்கது.

## வெளி இணைப்புகள்
*Twitter
*Profile Nate
*T-MAX Official Website 
*T-MAX Official Website 
*Go!T-MAX
*Serendipity
*T-Max Daum

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:1985 பிறப்புகள்
லீ பியுங் ஹுன்

**லீ பியுங் ஹுன்** () (பிறப்பு: ஜூலை 12, 1970) ஒரு தென் கொரிய நாட்டு நடிகர் ஆவார். இவர் ஹீரோ, ஐ சா த டெவில், ஜி.ஐ. ஜோ: ரிட்டாலியேசன், ரெட் 2 போன்ற பல திரைப்படங்களில் நடித்ததன் மூலம் புகழ் பெற்ற நடிகர் ஆனார். இவர் தொலைக்காட்சி தொடர்களிலும் நடித்துள்ளார் என்பது குறிப்பிடத்தக்கது.

## வெளி இணைப்புகள்
* Lee Byung-hun official homepage
* Lee Byung-hun official Japanese fan club  
* 

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:தென் கொரிய ஆண் திரைப்பட நடிகர்கள்
பகுப்பு:தென் கொரிய ஆண் தொலைக்காட்சி நடிகர்கள்
பகுப்பு:தென் கொரிய ஆண் பாடகர்கள்
பகுப்பு:தென் கொரிய விளம்பர நடிகர்கள்
ஐடிபிஐ வங்கி

**ஐடிபிஐ வங்கி லிமிடெட்** அல்லது **இந்தியத் தொழில் மேம்பாட்டு வங்கி** இந்திய அரசின் தொழில் வளர்ச்சி வங்கியாகும். மும்பையைத் தலைமையிடமாகக் கொண்டு செயல்படும் இவ்வங்கி இந்திய தொழில் வளர்ச்சியை மேம்படுத்த கடன்கள் மற்றும் இதர நிதி வசதிகளை வழங்குவதற்காக 1964 ஆம் ஆண்டில் பாராளுமன்றத்தில் இயற்றப்பட்ட சட்டத்தின் மூலம்  நிறுவப்பட்டதாகும். இவ்வங்கி இந்தியாவில் தொழில் வளர்ச்சியை மேம்படுத்த உருவாக்கப்பட்ட வங்கியாக இருந்தாலும், இது சாதாரண வணிக வங்கிகளைப் போலவும் செயல்படுகிறது.

ஐடிபிஐ வங்கி தற்போது இந்தியாவில் 1513 கிளைகள், துபாயில் ஒரு வெளிநாட்டுக் கிளை, சிங்கப்பூர் மற்றும் பெய்ஜிங்கில் இரண்டு வெளிநாட்டு மையங்கள் உட்பட மொத்தமாக 1013 மையங்கள் மற்றும் 2713 ஏடிஎம்களுடன் உலக அளவில் 10 ஆவது இடத்தில் இருக்கும் தொழில் மேம்பாட்டு வங்கியாகும். இந்தியாவில் தேசியமயமாக்கப்பட்ட, இந்திய அரசுக்குச் சொந்தமான 26 வணிக வங்கிகளுள் இதுவும் ஒன்றாகும்.

மார்ச் 31, 2013 அன்று இவ்வங்கியின் இருப்புநிலை ரூபாய் 3.2 டிரில்லியன் ஒரு மதிப்பீட்டு அளவில் இருந்தது.

## மேற்கோள்கள்

## இவற்றையும் காண்க
* இந்தியாவில் வங்கித்தொழில்
* இந்திய வங்கிகள் பட்டியல்
## வெளி இணைப்புகள்
* 
* ஐடிபிஐ வங்கி குறித்த செய்திக் கட்டுரைகள் - தி டைம்ஸ் ஆஃப் இந்தியா
* ஐடிபிஐ வங்கி – மும்பை பங்குச் சந்தை
* ஐடிபிஐ வங்கி  – இந்திய தேசிய பங்கு சந்தை

பகுப்பு:இந்திய வங்கிகள்
கிரனடா பெருங்கோவில்

**கிரனடா பெருங்கோவில்** (ஆங்கிலம்: Granada Cathedral; எசுப்பானியம்: Catedral de Granada, Catedral de la Anunciación) என்பது எசுப்பானியாவின், கிரநா டா நகரத்தின் மத்தியில் அமைந்துள்ள ஒரு பெருங்கோவில் ஆகும். கிரனடா திருச்சபையின் ஆசனப்பெருங்கோயில் இதுவாகும். இது ஒரு உரோமன் கத்தோலிக்கப் பெருங்கோவிலாகும். இதனுடைய கட்டுமானப்பணிகள் 1156 ஆம் ஆண்டில் ஆரம்பமாகி 1561 ஆம் ஆண்டு நிறைவுற்றன.

## வெளி இணைப்புகள்

* Guide to monuments of Granada: the Cathedral (எசுப்பானியம்)
* Granada Pictures 
* ''Del arte árabe en España'' By Rafael Contreras y Muñoz, pages 1–7.

## மேற்கோள்கள்

பகுப்பு:எசுப்பானியப் பேராலயங்கள்
அல்மெரியா பெருங்கோவில்

**அல்மெரியா பெருங்கோவில்**  (ஆங்கிலம்: Cathedral of Almería; எசுப்பானியம்: Catedral de Almería) என்பது எசுப்பானியாவின், அல்மெரியா எனும் இடத்தில் அமைந்துள்ளது இப்பெருங்கோவில் ஒரு உரோமன் கத்தோலிக்கப் பேராலயம். அல்மெரியா திருச்சபையின் ஆசனப்பெருங்கோவில் இதுவாகும்.

இப்பெருங்கோவில் கோதிக் மற்றும் மறுமலர்ச்சிக் கால கட்டிடக்கலை வடிவங்களில் 1524 ஆம் ஆண்டு தொடக்கம்  1562 வரை கட்டப்பட்டது. இதன் இறுதி மணி 1805 ஆம் ஆண்டில் கட்டப்பட்டது.

## மேற்கோள்கள்

பகுப்பு:எசுப்பானியப் பேராலயங்கள்
அல்பசெட் பெருங்கோவில்

**அல்பசெட் பெருங்கோவில்** அல்லது **அல்பகேட் டி ஜோன் பெருங்கோவில்** (ஆங்கிலம்: Cathedral of San Juan de Albacete; எசுப்பானியம்: Catedral de San Juan de Albacete) என்பது எசுப்பானியாவில் அமைந்துள்ள அல்பசெட் எனும் நகரத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோலிக்கப் பெருங்கோவில் ஆகும். இது 1982 ஆம் ஆண்டில் எசுப்பானியப் பாரம்பரியக் கலாச்சாரக் களமாகப் பிரகடனம் செய்துவைக்கப்பட்டது.

## வரலாறு
அல்பகேட் டி சான் ஜோன் பெருங்கோவில் 1515இல் முடிசார் எடிபைஸ் எனும் இடத்தில் கட்டப்பட்டது. இந்த நேரத்தில், அல்பகேட் கார்ட்டகேனா மறைமாவட்டத்தின் கட்டுப்பாட்டுக்குள் இருந்தது.

## மேற்கோள்கள்

## புத்தக விவரணம்
*Luis G. García-Saúco Beléndez. *La Catedral de San Juan Bautista de Albacete*. Artes Gráficas Flores, Albacete, 1979. I.S.B.N. 8460014029 http://w2.dipualba.es/iea/digitalizacion/OBRAS/catedralsanjuanbautista.pdf
*Luis G. García-Saúco Beléndez. *Apuntes para una historia del Arte de Albacete*. Tomos I y II. La Siesta del Lobo. Albacete, 2006 y 2007.
*Rafael Mateos y Sotos. *El templo parroquial de San Juan Bautista. Apuntes relativos a su construcción*. Seminario de Arte y Arqueología de Albacete. 1951.

## வெளி இணைப்புகள்
*Cathedral of Albacete in jdiezarnal 
*Cathedral of Albacete in Arteguias 
*Bells of the Cathedral of Albacete 

பகுப்பு:எசுப்பானியப் பேராலயங்கள்
நயினாதீவுக் கல்வெட்டு

**நயினாதீவுக் கல்வெட்டு** என்பது, யாழ்ப்பாணக் குடாநாட்டுக்கு அப்பால் அமைந்துள்ள நயினாதீவில் உள்ள அம்மன் கோயிலில் உள்ள ஒரு கல்வெட்டு ஆகும். கல்லின் இரண்டு பக்கங்களிலும் பொறிப்புக்களைக் கொண்டிருந்த இக்கல்வெட்டு, இரண்டாக உடைந்த நிலையிலேயே கண்டெடுக்கப்பட்டது. கீழ்ப்பகுதி கோயில் சுவரின் ஒரு பகுதியாகக் கட்டப்பட்டுள்ளது. மற்றப் பகுதி கோயில் கட்டப்பட்ட காலத்தில் சிற்பிகள் தமது ஆயுதங்களைத் தீட்டுவதற்காகப் பயன்பட்டதனாற் போலும் ஒரு பக்கத்து எழுத்துக்கள் வாசிக்க முடியாதபடி அழிந்து போய்விட்டன. ஆனால், இத்துண்டின் பின்பக்கம் நிலத்துடன் இருந்ததால் எழுத்துக்கள் சேதமடையாமல் தப்பிவிட்டன.

1920களில் வெளிவந்த *பண்டைய யாழ்ப்பாணம்* *(Ancient Jaffna)* என்னும் தனது ஆங்கில நூலில் இது பற்றிக் குறிப்பிட்ட செ. இராசநாயகம், அதன் உள்ளடக்க வாசிப்பையும் அடிக்குறிப்பாக வெளியிட்டார். 1949ல் இலங்கைத் தொல்பொருட் திணைக்களத்தினர் இக்கல்வெட்டின் மைப்பிரதி ஒன்றை எடுத்தனர். இதை அடிப்படையாகக் கொண்டு 1989ல் இக்கல்வெட்டை வாசித்த கா. இந்திரபாலா, யாழ்ப்பாணத்துச் சாசனங்கள் பற்றித் தான் எழுதிய கட்டுரையில் அதை வெளியிட்டார்.

முதலாம் பரக்கிரமபாகு என்னும் சிங்கள அரசனால் வெளியிடப்பட்ட இக்கல்வெட்டுத் தமிழ் மொழியிலும், சில பகுதிகள் சமசுக்கிருத மொழியிலும் உள்ளன. இதன் எழுத்தமைதி கொண்டும், பராக்கிரமபாகுவின் ஆட்சிக் காலத்தை அடிப்படையாக வைத்தும் இக்கல்வெட்டு 12 ஆம் நூற்றாண்டில் பொறிக்கப்பட்டது எனக் கருதப்படுகிறது. பிறநாட்டு வணிகர்களுக்கான வசதிகள், வரிகள் என்பன குறித்து இக்கல்வெட்டு எடுத்துக் கூறுகிறது.  நெடுந்தீவு, நயினாதீவு போன்ற பகுதிகளில் வணிகக் கப்பல்கள் அடிக்கடி கரைதட்டிச் சேதம் அடைந்து வந்ததால், நயினாதீவில் இது பொறிக்கப்பட்டிருக்கலாம் என இராசநாயகம் கருதினார். ஆனால், இது ஊர்காவற்றுறையிலேயே முதலில் பொறிக்கப்பட்டது என்றும் பின்னர் பிற்காலத்தில் இது நயினாதீவுக்குக் கொண்டு போயிருக்கலாம் என்பதும் இந்திரபாலாவின் கருத்து.

## குறிப்புகள்

## உசாத்துணைகள்
* இந்திரபாலா, கா., *யாழ்ப்பாணத்துக் கல்வெட்டுக்கள்*, சிந்தனை, மலர் II(4), 1989.
* பத்மநாதன், சி., *இலங்கைத் தமிழ்ச் சாசனங்கள்*, இந்துசமயக் கலாச்சார அலுவல்கள் திணைக்களம், கொழும்பு, 2006.
* Rasanayagam, C., *Ancient Jaffna*, Asian Educational Servises, New Delhi, 1993.

பகுப்பு:இலங்கை வரலாற்று மூலங்கள்
திருக்குற்றாலநாத சுவாமி கோயில் வரலாறும் பண்பாடும் (நூல்)

**திருக்குற்றாலநாத சுவாமி கோயில் வரலாறும் பண்பாடும்** நூல் முனைவர் சொ.சுப்பிரமணிய கவிராயர் எழுதி உலகத் தமிழாராய்ச்சி நிறுவனத்தால் வெளியிடப்பட்ட நூல்.இந்து சமய அறநிலையத் துறையின் நிதியுதவி பெற்று வெளியிடப்பட்ட நூல்.

திருக்குற்றாலநாதர் திருக்கோயிலின் வடிவமைப்பு, தொன்மை, தனிச்சிறப்பு, வழிபாடு, பண்பாட்டுக்கூறுகள், சார்புக்கூறுகள் பற்றிய ஆய்வின் ஆய்வு முடிவுகள் நூலாக அமைந்துள்ள நூல்.

## மேற்கோள்கள்

பகுப்பு:வரலாற்றியல் தமிழ் நூல்கள்
பகுப்பு:உலகத் தமிழாராய்ச்சி நிறுவன நூல்கள்
பகுப்பு:1998 தமிழ் நூல்கள்
பாண்டியன் வங்கி

**பாண்டியன் வங்கி** (*Pandyan Bank*) தமிழ்நாட்டின் மதுரையில் 1946ஆம் ஆண்டு திசம்பர் 11 அன்று எஸ்.என்.கே.சுந்தரம் அவர்களால் நிறுவப்பட்ட தனியார்த்துறை வங்கியாகும். இதனை கனரா வங்கி 1963இல் கையகப்படுத்தியது.

பாண்டியன் வங்கி பல புதுமைகளை அறிமுகப்படுத்தியது; சேமிப்பு வங்கி கணக்குப் புத்தகங்களுக்கு நெகிழியாலான பொதிகளை வழங்கியது. 1947ஆம் ஆண்டிலேயே முதன்முதலாக மதுரை டவுன்ஹால் கிளையை அனைத்து மகளிர் கிளையாக உருவாக்கியது. இங்கு பணிபுரிந்த பத்து பெண்களில் நிறுவனர் சுந்தரத்தின் மகளான கமலா சுந்தரமும் ஒருவராவார்.

திசம்பர் 2, 1963இல் கனரா வங்கியுடனான இணைப்பு செயலாக்கத்திற்கு வந்தது. கையகப்படுத்தப்படும்போது பாண்டியன் வங்கிக்கு 800 பணியாளர்களும் 83 கிளைகளும் இருந்தன.

## மேற்சான்றுகள்

பகுப்பு:தமிழ்நாட்டு வங்கிகள்
பகுப்பு:இந்திய வங்கிகள்
பகுப்பு:செயற்படாத இந்திய வங்கிகள்
பகுப்பு:சென்னையை மையமாகக் கொண்ட நிதி சேவை நிறுவனங்கள்
ஸ்க்ராட்ச் (நிரலாக்க மொழி)

**ஸ்க்ராட்ச்** என்பது நிகழ்வு சார்ந்த நிரலாக்க (Event driven programming) மொழி. இம்மொழியை கொண்டு அசைவூட்டும் படங்கள், செயல்பாடுகள், கதைகள், விளையாட்டுக்கள் போன்றவற்றை உருவாக்கி மற்றவர்களுடன் பகிர்ந்துகொள்ள இயலும். இது கட்டற்ற வகையைச் சார்ந்தது. இது ஆசிரியர்கள், மாணவர்கள், பெற்றோர்கள் என அனைத்து தரப்பினரும் பயன்படுத்தும் வகையில் கற்றலை முன் நிறுத்துக்கிறது. இதைக் கொண்டு குழந்தைகள் பாடங்களை இயங்குபடம் (Animation) மூலம் எளிதில் புரிந்து கொள்ள உதவும். இதன் சமீபத்திய பதிப்பு 2.0. அனைத்து இயங்கு தளத்திலும் இயங்கும் வண்ணம் குனூ பொதுமக்கள் உரிமம் (GPLv2) மற்றும் ஸ்க்ராட்ச் மூல குறியீடு உரிமத்தின் கீழ் வழங்கப்படுகிறது.

## வெளி இணைப்புகள்
* Scratch Official website

பகுப்பு:நிரல் மொழிகள்
கு. வா. காமத்

**குண்டபூர் வாமன் காமத்** (*Kundapur Vaman Kamath*, பிறப்பு: டிசம்பர் 2, 1947) இந்தியாவில் தகவல் தொழிநுட்பத் துறையில் இரண்டாவது மிகப்பெரிய மென்பொருள் நிறுவனமான இன்ஃபோசிசு நிறுவனத்தின் சுயாதீனத் தலைவராவார்... வங்கித்துறையில் தேர்ச்சி பெற்றவரான **கே. வி. காமத்** இந்தியாவின் மிகப்பெரிய கடன் வழங்கும் வங்கியான ஐசிஐசிஐ வங்கியின் நிறைவேற்றுப் பொறுப்பல்லாத தலைவர் பதவியை வகித்துவருகிறார்.

## மேற்கோள்கள்

பகுப்பு:1947 பிறப்புகள்
பகுப்பு:நபர்கள் பற்றிய குறுங்கட்டுரைகள்
பகுப்பு:வாழும் மக்கள்
பகுப்பு:தட்சிண கன்னட மாவட்ட நபர்கள்‎
புதிய வானுறுப்புகளின் பட்டியல்

**புதிய வானுறுப்புகளின் பட்டியல்** (*List of NGC objects*) கீழே தரப்பட்டுள்ள விவர அட்டவணையில் தரப்பட்டுள்ளது. இந்த அட்டவணையில் முக்கியமாக வானில் உள்ள புதிய பொது உறுப்புகளான விண்மீன் கொத்துகள், நெபுலாக்கள்,விண்மீன் திறள்கள் ஆகியன பட்டியலிடப்பட்டுள்ளன.

*புதிய பொதுப் பட்டியல் (1–1000)
*புதிய பொதுப் பட்டியல் (1001–2000)
*புதிய பொதுப் பட்டியல் (2001–3000)
*புதிய பொதுப் பட்டியல் (3001–4000)
*புதிய பொதுப் பட்டியல் (4001–5000)
*புதிய பொதுப் பட்டியல் (5001–6000)
*புதிய பொதுப் பட்டியல் (6001–7000)
*புதிய பொதுப் பட்டியல் (7001–7840)

## வெளி இணைப்புகள்
* The New General Catalogue Online - A website maintained by the NGC/IC Project.
* List of NGC objects @ SEDS
* List of NGC objects @ The Electronic Sky
வரதய்யபாலம்

**வரதய்யபாலம்** மண்டலம், ஆந்திரப் பிரதேசத்தின் சித்தூர் மாவட்டத்தில் உள்ளது.

## ஆட்சி
இந்த மண்டலத்தின் எண் 17. இது ஆந்திர சட்டமன்றத்திற்கு சத்தியவேடு சட்டமன்றத் தொகுதியிலும், இந்திய பாராளுமன்றத்திற்கு திருப்பதி மக்களவைத் தொகுதியிலும் உட்படுத்தப்பட்டுள்ளது.

## ஊர்கள்
இந்த மண்டலத்தில் கீழ்க்கண்ட ஊர்கள் உள்ளன.

# அய்யவாரிபாலம்
# அம்பூர்
# சந்தைவெல்லூர்
# குவ்வகொல்லி
# சாத்தம்பேடு
# இசுக்கபாலம்
# குடலவாரிபாலம்
# கொளத்தூர்
# மரதவாடா
# சி.எல். நாயுடுபள்ளி
# குரிஞ்சாலம்
# கம்பாக்கம்
# வரதய்யபாலம்
# கடூர்
# நெல்லடூர்
# காரெப்பாக்கம்
# விட்டய்யபாலம்
# செதுலபாக்கம்
# அருதூர்
# கோவூர்பாடு
# தொண்டம்பட்டு
# பாண்டூர்
# பந்திரிகுப்பம்
# ஏனாதிவெட்டு
# சின்னபாண்டூர்
# ராச்செர்லா
# மோபுரபள்ளி
# சிலமதூர்
# தொண்டூர்
# சித்தம்ம அக்ரஃகாரம்

## மேற்கோள்கள்

பகுப்பு:சித்தூர் மாவட்டம்
முந்நீர் (சொல்)

**முந்நீர்** என்னும் சொல் கடலைக் குறிக்கும். கடலில் பொழிந்து கடல் வளத்தைப் பெருக்கும் மழைநீர், ஆறு அடித்துக்கொண்டு வரும் மழைநீர், மண்ணிலிருந்து ஊறிவரும் ஊற்றுநீர் ஆகிய மூன்று நீரும் கலந்தது என்னும் கருத்துடன் முந்நீர் என்னும் சொல் உருவாக்கப்பட்டுள்ளது.
## முந்நீர் சொல்லாட்சி
முந்நீர் என்னும் சொல்லைக் கையாண்டு சங்கநூல் பாடல்கள் தெரிவிக்கும் கருத்துக்கள் இங்குத் தொகுப்பாக வைக்கப்படுகின்றன. முந்நீர் என்னும் சொல் கடலைக் குறிக்கும்.
;இரண்டு வகை
*பருக முடியாத கடல் முந்நீர், பருகும் முந்நீர் இரண்டும் வெவ்வேறு.
;உப்பு-அமிழ்தம்
*முந்நீர் தரும் உப்பை அமிழ்தம் என்பர்.
;தன்மை
*முந்நீர் குளிர்ந்திருக்கும்.
*முந்நீரின் ஆழம் அளக்க முடியாதது.
*முந்நீர் நீர்மட்டத்தில் ஏற்றத்தாழ்வு இல்லை.
;முந்நீரில் செல்லல்
*முந்நீரில் செல்லத் திமிலும்  நாவாய்க் கப்பல்களும்  கலன்-கப்பல்களும்  பயன்படுத்தப்பட்டன.
*முந்நீரில் செல்வோர் மகளிருடன் செல்வதில்லை. முந்நீர் வழக்கம் மகடூஉவோடு இல்லை 
;வழிபாடு
*முந்நீரில் தோன்றும் சுடரை மக்கள் வழிபடுவர்.
*திருமால் முந்நீர் வண்ணம் கொண்டவன். திருமால் ‘திரை பாடு அவிந்த முந்நீர் போன்ற வண்ணம் கொண்டவன் 
;செம்மை
*அரசன் குடிமக்களுக்கு நீதி வழங்கும்போது முந்நீரின் நடுவில் தோன்றும் ஞாயிறு போல் விளங்குவான்.
*நெடுஞ்செழியன் அவ்வாறு முறை வழங்கினான்.
;விழா
*பாண்டிய அரசன் நெடியான் முந்நீர் விழாக் கொண்டாடினான்.
*வைகை நீராட்டு விழா முந்நீர் விழா போல இருந்தது.
;முழக்கம்
*மதுரையில் முரசு முழங்கும் ஒலி முந்நீர் முழக்கம் போல இருந்தது.
;பயன்பாடு
*முந்நீரில் செல்ல உதவுவது காற்று.
*முந்நீரில் செல்லும் கப்பல்களைக் காற்று கவிழ்க்கும்.
*முந்நீரில் இரவில் செல்வோர் விளக்குச் சுடருடன் செல்வர்.
*குட்டுவன் … முந்நீர் முற்றி … பௌவம் நீங்க ஓட்டிய எஃகம் 
*சேரலாதன் முந்நீர் ஓட்டிக் கடம்பு அறுத்து இமையத்து … வணங்குவில் பொறித்தான்.
*மூவேந்தரும் முந்நீரை ஏணி போல் பயன்படுத்தி வாணிகம் செய்து முன்னேறினர்.

## காதலி கூறுகிறாள்
*திரை தரும் முந்நீர் வளாகம் எல்லாம் – ஞாயிறே, தேடு என்றேன்.
*முந்நீர் வெறும் மணலாக இறைப்பேன் … காற்றே! - கதிரே! – என் நலன் உண்டு துறந்தானைக் காட்டாயேல் 

## விளக்கத் தொடர்கள் - நிலம்
*இருள் நிற முந்நீர் வளைஇய உலகம் 
*மாசு இல் வான் பரந்த முந்நீர்த் தொன்னிலம் 
*விரிதிரை முந்நீர் மண்திணிக் கிடக்கை 
*முழங்கு இரு முந்நீர்த் திரை 
*முந்நீர் மண்டிலம் ஆதி ஆற்றா - குதிரை நடைக்கு 
*முந்நீர் உடுத்த வியன் உலகு 
*முந்நீர் வரைப்பகம் 
*வெண்திரை முந்நீர் வளைஇய உலகம் 
*இரு முந்நீர்த் துருத்தி 
*திரை பொரு முந்நீர்க் கடல் 

## விளக்கத் தொடர்கள் – கடல்
*முழங்கு முந்நீர் … ஞாலம் 
*இரு முந்நீர் … பௌவம் 
*ஒலி முந்நீர் 
*இரங்கும் முந்நீர் … ஊர் 

## மேற்கோள் குறிப்பு

பகுப்பு:சொல்விளக்கம்
பகுப்பு:தமிழர் வாழ்வியல்
வ. வேம்பையன்

**வ. வேம்பையன்** (பிறப்பு 12 ஏப்ரல் 1936 மறைவு 28 ஆகத்து 2020) இவர் ஒரு தமிழ்த் தொண்டராகவும், திருக்குறள் பரப்புநராகவும், பகுத்தறிவாளராகவும் விளங்கி வந்தார். திருவள்ளுவர் பெயரில் தொடர் ஆண்டு பின்பற்ற வேண்டும் என்றும் அதையே தமிழ் ஆண்டாகக் கொள்ள வேண்டும் என்றும் தமிழ்ப் புத்தாண்டுத் தொடக்கம் "தை"த் திங்கள் முதல் நாள் என்று தமிழர்கள் அனைவரும் கொண்டாடவேண்டும் என்றும் நாற்பது ஆண்டுகளாகக் கருத்துகளைப் பரப்பி வருகிறார்.

## பிறப்பு, படிப்பு, இல்லறம்

வேம்பையன் புதுக்கோட்டை மாவட்டம் வேம்பன்பட்டி என்னும் சிற்றூரில் பிறந்தார்.பள்ளி இறுதி வரை படித்தார். சுசிலா என்னும் நங்கையை மணந்தார். இவர்களுக்கு மூன்று ஆண் மக்கள்.தொல்காப்பியன், திருவள்ளுவன் இளங்கோ என்று அவர்களுக்கு நல்ல தமிழ்ப் பெயர்களைச் சூட்டினார்.

## பணிகள்

இந்திரா காந்தி அணு ஆராய்ச்சி மையத்தில் உதவி அலுவலராகப்  பணி செய்து பணி நிறைவு பெற்றார். அவர் கல்பாக்கத்தில் பணி நிமித்தம் வாழ்ந்து வந்தார்.

## தமிழ்ப் பணி

வேம்பையன் தம் வழிகாட்டிகள் என்று ஐந்து சான்றோர்களைக் கொண்டு வாழ்ந்து வருகிறார். அவர்கள் திருவள்ளுவர், தந்தைபெரியார், அறிஞர்.அண்ணா, பாவேந்தர் பாரதிதாசன், தேவநேயப்பாவாணர் ஆவர். திருக்குறளைத்  தமது வாழ்க்கை நூல் என்று கொண்டு ஒழுகி வருகிறார்.
பல்வேறு இலக்கிய, குமுகாய அமைப்புகளுடன் தொடர்பு கொண்டு வருபவர். தமிழ் இலக்கிய இதழ்களுக்குத்  திங்கள் தோறும் இடைவிடாது பொருள் உதவி செய்து வருகிறார். தமிழ் நாள் காட்டி அட்டைகள் ஐம்பதாயிரம் அச்சடித்து அதன் மூலமாக
பொங்கல் திருநாள், தமிழ் ஆண்டு தொடக்கம் என்று நாற்பது ஆண்டுகளாகப் பரப்பி வருகிறார்.
தம் மக்கள் மூவருக்கும் தாலி இல்லாமல் பெட்டிப் பணம் பெறாமல் தன்மானத் திருமணம் செய்து வைத்தார்.

## எழுதிய நூல்கள்

தமிழர் திருமணம்- செய்முறை விளக்கம் (முதல் பதிப்பு 2006)

பெயரில் என்ன இருக்கிறது? (முதல் பதிப்பு  2008)

வாழ்வியல் வழிகாட்டிகள் வள்ளுவர்-வள்ளலார் (2014)

சென்னைப் புறநகரான மறைமலை நகரில் வாழ்ந்து வரும் இவர், **ஐவர் வழி வேம்பையன்** என்று அன்புடன் அழைக்கப்படுகிறார். அங்கு
வள்ளுவர் மன்றம் என்னும் ஓர் அமைப்பைத் தோற்றுவித்து அதன் செயலாளராக இருந்து வருகிறார்.

## பெற்ற விருதுகளும் சிறப்புகளும்

* பெரியார் விருது (1994 இல் திராவிடர் கழகம் வழங்கியது)
* பாவேந்தர் விருது (1992 இல் சென்னைத் தலைநகர்த் தமிழ்ச்சங்கம் வழங்கியது)
* இலக்கியச் சிற்பி (1996 இல் புதுச்சேரி அனைத்திந்தியத் தமிழ் எழுத்தாளர்கள் சங்கம் வழங்கியது)
* மேலும் செந்தமிழ்ச்செம்மல், தமிழ் மாமணி, பொதுநலப் புனிதர், அண்ணா விருது,பகுத்தறிவுச் சுடர், தமிழ்நிதி, சான்றோர் விருது எனப்
பல்வேறு தன்னார்வ அமைப்புகள் இவரைச் சிறப்பித்துள்ளன.
* திராவிட முன்னேற்றக் கழகத் தலைவர் மு.கருணாநிதி 15-09-1992 இல் முரசொலி நாளேட்டில் வேம்பையனின் கருத்துக்களையும் சிறப்புகளையும் பாராட்டித் தனியாக ஒரு மடல் எழுதினார் என்பது குறிப்பிடத்தக்கது.
* பொதிகைத் தொலைக்காட்சி, மக்கள் தொலைக்காட்சி,கலைஞர் தொலைக்காட்சி ஆகியவற்றில் நேர்காணல் நிகழ்ச்சிகளில் தோன்றிப்
பேசினார் என்பதும் குறிப்பிடத்தக்கது.

## சான்றுகள்


பகுப்பு:தமிழ் எழுத்தாளர்கள்
பகுப்பு:1936 பிறப்புகள்
பகுப்பு:தமிழ் இறைமறுப்பாளர்கள்
கார்டகேனா பெருங்கோவில்

thumb|Right|பெருங்கோவிலின் இடிபாடுகள்

**கார்டகேனா பெருங்கோவில்** (*Cathedral of Santa María la Vieja*, *Cathedral of Cartagena*) என்பது எசுப்பானியாவின் கார்டகேனா எனும் நகரத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். இதுவே கார்டகேனாத் திருச்சபையின் பெருங்கோவில் ஆகும். 1939 ஆம் ஆண்டிலிருந்து இப்பெருங்கோவில் இடிபாடுகளுடன் காணப்படுகிறது, அதற்கான காரணம் தேசியவாதச் சக்திகளால் ஏற்படுத்தப்பட்ட எசுப்பானிய உள்நாட்டுப் போராகும்.

## வெளி இணைப்புகள்

## மேற்கோள்கள்

பகுப்பு:எசுப்பானியப் பேராலயங்கள்
குவாடிக்சு பெருங்கோவில்

**குவாடிக்சு பெருங்கோவில்** (ஆங்கிலம்: Cathedral of Guadix; எசுப்பானியம்: Catedral de la Encarnación de Guadix) என்பது எசுப்பானியாவின் கிரானடா மாகாணத்தின் குவாடிக்சு எனும் இடத்தில் அமைந்துள்ள ஒரு உரோமன் கத்தோலிக்கப் பெருங்கோவில் ஆகும். தன் கட்டுமானப்பணிகள் 16 ஆம் நூற்றாண்டில் ஆரம்பமாகி 18 ஆம் நூற்றாண்டின் நடுப்பகுதியில் நிறைவுற்றன. இது பரோக் வடிவில் அமைந்துள்ளது.

## வரலாறு
குவாடிக்சு பெருங்கோவிலானது எசுப்பானியாவின் பண்டைய ஆசனப் பெருங்கோவில்களில் ஒன்றாகக் கருதப்படுகிறது.

## வெளி இணைப்புகள்
* 
* குவாடிக்சு பெருங்கோவிலின் உத்தியோகபூர்வ இணையத்தளம்

## மேற்கோள்கள்

பகுப்பு:எசுப்பானியப் பேராலயங்கள்
ஜெயின் பெருங்கோவில்

**ஜெயின் பெருங்கோவில்** (Jaén Cathedral) என்பது எசுப்பானியாவின் ஜெயின் எனும் இடத்தில் அமைந்துள்ள ஒரு பெருங்கோவில் ஆகும். இது ஒரு உரோமன் கத்தோல்லிக்கப் பெருங்கோவிலாகும். இது நகர மண்டபத்திற்கும் (Town Hall) ஆயர் அரண்மனைக்கும் (Episcopal Palace) எதிரில் அமைந்துள்ளது. இதன் கட்டுமானப்பணிகள் 1249 ஆம் ஆண்டில் ஒரு பள்ளிவாசலின் இடிபாடுகளின் மேலே கட்டப்பட்டது. இப்பேராலயம் 1724 ஆம் ஆண்டில் பிரதிஷ்டை செய்யப்பட்டது.

பகுப்பு:எசுப்பானியப் பேராலயங்கள்
முரிக்கா பெருங்கோவில்

**முரிக்கா பெருங்கோவில்**  (ஆங்கிலம்: Cathedral Church of Saint Mary in Murcia; எசுப்பானியம்: Iglesia Catedral de Santa María en Murcia) என்பது எசுப்பானியாவில் அமைந்துள்ள முரிக்கா எனும் நகரத்தில் அமைந்துள்ள உரோமன் கத்தோலிக்கப் பெருங்கோவில் ஆகும். இதுவே முரிக்காத் திருச்சபையின் ஆசனப் பெருங்கோவில் ஆகும். 1394 ஆம் ஆண்டில் இதன் கட்டுமானப்பணிகள் ஆரம்பமாயின. இதன் கட்டுமானப்பணிகள்1467 ஆம் ஆண்டின் ஒக்டோபர் மாதத்தில் முடிவடைந்திருக்கலாம். பத்தாம் அல்ஃபொன்சோ மன்னனது சடலம் இப்பெருங்கோவிலிலேயே அடக்கம் செய்யப்பட்டுள்ளது.

இது பல்வேறு கட்டிடக்கலைகளையும் தன்னகத்தே கொண்டுள்ளது. உட்பகுதி கோதிக்காகவும் முகப்பு பரோக் கட்டிடக்கலையாகவும் காணப்படுகிறது. இம்முகப்பு வலேன்சிய சிற்பி கற்றும் கட்டிடக்கலை வடிவமைப்பாளரான  ஜேமி போர்ட் ஐ மெலியா (Jaume Bort i Meliá)

## மணிக் கோபுரம்
இம்மணிக் கோபுரம் 1521 தொடக்கம் 1791 வரையான காலப்பகுதியில் கட்டப்பட்டது. இதன் உயரம் 90 மீற்றர்கள் (300 அடி) ஆகும். இதுவே எசுப்பானியாவிலேயே உயரமான மணிக்கூண்டு (campanile) ஆகும்.

## வெளி இணைப்புகள்
* Merklin & Schütze pipe organ
* Interactive Tour
* The Cathedral  and a Picture Gallery  from the Murcia City Official Tourism Site.
*Photos
*  Diocese of Cartagena

பகுப்பு:எசுப்பானியப் பேராலயங்கள்
வீட்டு வடிவங்களும் பண்பாடும்

**வீட்டு வடிவங்களும் பண்பாடும்** என்னும் இக்கட்டுரை, பல்வேறு சமூகங்களையும் சேர்ந்த மக்களுடைய வீடுகளின் வடிவங்களைத் தீர்மானிப்பதில் அச்சமூகங்களின் பண்பாடு கொண்டுள்ள தாக்கங்களைப் பற்றிக் கூறுகிறது. மக்களுடைய வீடுகளின் வடிவங்களைத் தீர்மானிக்கும் காரணிகள் எவை என்பது குறித்துப் பல கோட்பாடுகள் பலரால், பல்வேறு காலகட்டங்களில் முன்வைக்கப்பட்டுள்ளன. இவற்றின்படி, வீட்டு வடிவங்களைத் தீர்மானிக்கும் காரணிகளாகக் கூறப்படுவனவற்றுள் காலநிலை, கட்டிடப்பொருட்கள், தொழில்நுட்பம், அமைவிடம், பாதுகாப்பு, பொருளாதாரம், சமயம், பண்பாடு என்பவை முக்கியமானவை ஆகும்.

1960களில் வீட்டு வடிவங்களைத் தீர்மானிப்பதில் பண்பாட்டின் முதன்மை நிலையை வலியுறுத்திப் பல கருத்துக்கள் முன்வைக்கப்பட்டன. இவற்றுள் அமெரிக்கப் பேராசிரியரான அமொஸ் ராப்பப்போர்ட் என்பவர், தான் எழுதிய "House, Form and Culture" நூலில் முன்வைத்த கருத்துக்கள் இந்தக் கருத்துருவின் வளர்ச்சிக்கு முன்னோடியாக விளங்கின. ஒரு சமூகத்தின் பண்பாடே அச்சமூகத்தில் புழக்கத்தில் இருக்கும் வீடுகளின் வடிவங்களைத் தீர்மானிப்பதில் முதன்மைக் காரணியாக விளங்குகின்றது என்றும், ஏனையவை துணைக் காரணிகளே என்று அவர் வாதித்தார். இவரைத் தொடர்ந்து மேலும் பலர் பொது மக்களின் வீடுகளைப் பண்பாட்டு நோக்கில் பார்த்து ஆய்வுகளை முன்னெடுக்கலாயினர்.

இங்கு குறிப்பிடப் படும் 'வீடுகள்' என்பது, தொழில்முறைக் கட்டிடக் கலைஞர்களால் வடிவமைக்கப்பட்டவீடுகளையும் ஒரு குறித்த பண்பாட்டுக்கு வெளியே உருவான வீடுகளையும் அவற்றைத் தழுவிக் கட்டப்பட்ட வீடுகளையும் தவிர்த்து, நாட்டார் கட்டிடக்கலை சார்ந்த வீடுகளையும் ஒரு பண்பாட்டினரின் பாரம்பரிய வீடுகளையும் முன்னிலைப் படுத்திக் குறிக்கின்றன.

## பண்பாடு - வீடு ஆகியவற்றின் இடைவினை
பண்பாடு என்பது ஒரு பண்பியக் (abstract) கருத்துரு. இதன் வெளிப்பாடாக அமையக் கூடிய சமூக அமைப்புகள் மூலமோ அல்லது இதனூடாக வெளிப்படக்கூடிய மனிதச் செயற்பாடுகள் மூலமோதான் பண்பாடு என்பதை அறிந்துகொள்ள முடியும். இத்தகைய வெளிப்பாடுகளுக்கு ஆதரமாக அமையும் வகையில் தம்மைச் சுற்றியுள்ள சூழலை உருவாக்குவதற்கு மனிதர்கள் தொடர்ந்து முயற்சித்து வருகின்றனர். வீடுகள் இவ்வாறான சூழல்களுள் முக்கியமானவை.

## குறிப்புகள்

## உசாத்துணைகள்
* Rappoport, Amos., *House Form and Culture*, Prentice-Hall, New Jercy, 1969

பகுப்பு:கட்டிடக்கலை
பகுப்பு:பண்பாடு
அ. வெள்ளையன்

**அ. வெள்ளையன்** (*A. Vellayan*, பிறப்பு:9 சனவரி 1953 – 17 நவம்பர் 2025) சென்னை முருகப்பா குடும்பத்தைச் சேர்ந்தவராவார். சென்னையைச் சேர்ந்த முருகப்பா குழுமத்தின் செயல் தலைவர். கோரமண்டல் இண்டர்நேசனல் லிமிடெட் மற்றும் ஈ.ஐ.டி.பாரி (இந்தியா) லிமிடெட் ஆகியவற்றின் தலைவராக இருந்தார். 

## படிப்பு
வெள்ளையன் டேராடூனில் உள்ள டூன் பள்ளியில் பள்ளிப்படிப்பை முடித்தார். புதுதில்லி ஸ்ரீராம் வணிகக் கல்லூரியில் பி.காம். பட்டத்தைப் பெற்றார். இங்கிலாந்தில் உள்ள ஆஸ்டன் பல்கலைக்கழகத்தில் தொழிலக நிர்வாகத்தில் பட்டயம் பெற்றார். வார்விக் பிசினஸ் பள்ளியில் வர்த்தகக் கல்வியில் முதுநிலைப் பட்டயம் பெற்றார்.

## வகித்த பதவிகள்
*இந்திய ஏற்றுமதி கூட்டமைப்பின் துணைத்தலைவர்
*தென்னிந்திய தொழில் வர்தகக் கழகத்தின் நிர்வாகக் குழு உறுப்பினர்
*இந்திய தொழிலகக் கூட்டமைப்பின் தேசிய ஏற்றுமதிக் குழு உறுப்பினர்
*இந்திய மிதிவண்டி தயாரிப்பாளர்கள சங்கத் தலைவர்
*இந்தியன் ஓவர்சீஸ் வங்கியின் இயக்குநர்.,

## இறப்பு
இவர் நாள்பட்ட உடல்நலக் கோளாறால் 2025 நவம்பர் 17 அன்று தன் 72 வயதில் இறந்தார்.

## மேற்கோள்கள்

பகுப்பு:தமிழகத் தொழிலதிபர்கள்
பகுப்பு:1953 பிறப்புகள்
பகுப்பு:2025 இறப்புகள்
பகுப்பு:முருகப்பா குடும்பம்
மண்டல ஊரக வங்கி

**மண்டல ஊரக வங்கி** (*Regional Rural Bank*) இந்தியாவின் வெவ்வேறு மாநிலங்களில் இயங்கும் உள்ளகநிலை  வங்கிகளாகும். இவை முதன்மையாக சிற்றூர் பகுதிகளில் வங்கியின் அடிப்படை சேவைகளையும், நிதிச் சேவைகளையும் வழங்கிட அமைக்கப்பட்டவையாகும். இருப்பினும் ஊரக வங்கிகளின் கிளைகள் நகரப்பகுதிகளிலும் அமைந்துள்ளன.

## செயற்பாடுகள்
ஊரகத்திலும், பகுதி ஊரகப் பகுதிகளிலிருந்தும் நிதிய மூலங்களைப் பெற்று, வேளாண்மைத் தொழிலாளர்களுக்கும், கைப்பொருள் வினைஞர்களுக்கும் கடன் வழங்குவதே இவற்றின் முதன்மை நோக்கம். தவிரவும், இவை ஊரகப் பகுதிகளுக்கு வங்கிச் சேவைகளை வழங்குகின்றன. அரசின் மக்கள்நலத் திட்டங்களின் வழங்கல் வசதியாக மகாத்மா காந்தி தேசிய ஊரக வேலை உறுதியளிப்புச் சட்டத்தின் கீழான ஊதியம், முதியோர் ஓய்வூதியம் போன்றவற்றை வழங்குகின்றன. மேலும், பாதுகாப்பு பெட்டகம், கடனுதவி அட்டை, பற்று அட்டை ஆகிய வசதிகளையும் அளிக்கின்றன.

இது குறிப்பிட்ட நிலப்பரப்பிற்கு உட்பட்டவர்களுக்கு சேவைகளை வழங்கும். இவை எந்தப் பகுதிக்குள் இயங்க வேண்டும் என்பதை இந்திய அரசு கட்டுப்படுத்துகிறது. இவை மாவட்டத்துக்கு ஒன்றாகவோ, இரண்டு மாவட்டங்களுக்கு ஒன்றான அளவிலோ இயங்குகின்றன.
## வரலாறு
இவை 1975-ஆம் ஆண்டில் செப்டம்பர் 26ல் இயற்றப்பட்ட அரசாணையின் மூலம் உருவாக்கப்பட்டன; இவை மண்டல ஊரக வங்கிச் சட்டம் 1976 மூலம் சட்டவிதிக்குட்படுத்தப்பட்டன. இந்தச் சட்டம் விவசாயத்திற்கும் ஏனைய ஊரகத் தொழில்களுக்கும் போதுமான வங்கி/நிதி வசதிகளை வழங்குவதற்காக இயற்றப்பட்டது. இவை 
இந்திரா காந்தி அம்மையாரின் ஆட்சியில் நரசிம்மம் பணிக்குழுவின் பரிந்துரைப்படி நிறுவப்பட்டன. அக்டோபர் 2, 1975இல் முதல் மண்டல வங்கியாக *பிரதமா வங்கி* செயற்படத் துவங்கியது. அக்டோபர் 2, 1976இல் மேலும் ஐந்து மண்டல ஊரக வங்கிகள் நிறுவப்பட்டன; முதலில் ரூ. 100 கோடி ($ 10 மில்லியன்) முதலீடும் பின்னர் விரிவுபடுத்தப்பட்டு 500 கோடி ($ 50 மில்லியன்) முதலீடும் செய்யப்பட்டன. 

இவை நடுவண் அரசுக்கும், புரவலர் வங்கிகளுக்கும் உடமையாக இருந்தன. ஐந்து வணிக வங்கிகள்-- பஞ்சாப் தேசிய வங்கி, பாரத ஸ்டேட் வங்கி, சிண்டிகேட் வங்கி, யுனைட்டெட் பாங்க் ஆப் இந்தியா, யுகோ வங்கி -- புரவலர் வங்கிகளாக விளங்கின. நடுவண் அரசு 60 சதவீதமும், மாநில அரசு இருபது சதவீதமும் புரவலர் வங்கிகள் 20 சதவீதமும் பங்குகளை முதலீடாக வழங்கின.
முன்னதாக, இந்திய ரிசர்வ் வங்கி இவை வழங்கும் கடன்களின் வட்டிக்கான வரம்பை நிர்ணயித்தது.  ஆகத்து 1996இலிருந்து ரிசர்வ் வங்கி இந்தக் கட்டுப்பாட்டை நீக்கியது; தற்போது இவை வழங்கும் கடன்களுக்கான வட்டியின் வீதம் 14-18%ஆக உள்ளது.

## சான்றுகள்

* Reserve Bank of India:http://www.rbi.org.in/scripts/AboutUsDisplay.aspx?pg=RegionalRuralBanks.htm

* NABARD Website http://www.nabard.org/pdf/report_financial/Chap_V.pdf 
* AAPTGYAN http://aaptgyan.com/regional-rural-banks-conception-present-scenario#Regional_Rural_Banks_CONCEPTION_AND_THE_BRIEF_HISTORY_PRESENT_SCENARIO-1 
* NABARD DEPARTMENTS http://www.nabard.org/departments/rrbs.asp 
* Legal Existence of RBI http://indiacode.nic.in/fullact1.asp?tfnm=197621
* Organizational Structure and Human Resource Management in RRB's: http://www.nabard.org/pdf/rrb/chap%205.pdf 
* indiankanoon.org/doc/857753
*Speech from finance minister of India

பகுப்பு:இந்திய வங்கிகள்
கரு. அழ. குணசேகரன்

**கே. ஏ. குணசேகரன்** என அழைக்கப்படும் **கரு. அழ. குணசேகரன்** (12 மே 1955 - 17 சனவரி 2016) ஒரு தமிழ்நாட்டு எழுத்தாளர், நாட்டுப்புறவியல்-நாடகவியல்-தலித்தியல் அறிஞர், பாடகர், மற்றும் திரைக் கலைஞர் ஆவார்.

## வாழ்வும்,கல்வியும்
சிவகங்கை மாவட்டம், இளையான்குடி அருகேயுள்ள மாரந்தை சிற்றூரில் பிறந்தவர். இளையான்குடி உயர்நிலைப்பள்ளி, முனைவர் சாகிர் உசேன் கல்லூரி, சிவகங்கை அரசு கலைக்கல்லூரி, சிவகங்கை, தியாகராசர் கல்லூரி, மதுரை, மதுரை காமராசர் பல்கலைக்கழகம் ஆகியவற்றில் படித்தவர். பி.ஏ.(பொருளாதாரம்) எம்.ஏ(தமிழ் இலக்கியம்) முனைவர் பட்ட ஆய்வு(நாட்டுப்புற நடனப் பாடல்கள் குறித்து), 1978 இல் காந்தி கிராமம் நாடகப் பயிற்சிப் பட்டறைகளில் பேராசிரியர் சே. இராமானுஜத்திடம் நாடகப் பயிற்சி பெற்றார்.

## பணிகள்
நாடகத்தைப் பற்றியும், நாட்டுப்புறவியலைப் பற்றியும் ஆய்வு நூல்களையும், ஐம்பதுக்கும் மேற்பட்ட ஆய்வுக் கட்டுரைகளையும், பதினான்குக்கும் மேற்பட்ட படைப்பு நூல்களையும் எழுதியுள்ளார். சமஸ்கிருத அரங்கவியலுக்கு (theatre) மாற்றாக, தலித் அரங்கவியல் என்னும் கோட்பாட்டை உருவாக்கியுள்ளார். 'பலி ஆடுகள்' என்னும் முதல் தலித் நாடகத்தைப் படைத்துள்ளார்.
'தன்னனானே' என்னும் கலைக்குழு வழியாகச் சமூக பிரச்சினைகளை மையமாகக் கொண்ட நாடகங்களை அரங்கேற்றி வந்தார்.

புதுச்சேரி சங்கரதாஸ் சுவாமிகள் நிகழ்த்துக்கலைப் பள்ளியின் (நாடகத்துறை) தலைவராக இருந்தவர்.

## எழுதிய நூல்கள்
# பதிற்றுப்பத்து
# சி.வை.தாமோதரம் பிள்ளை 
# கரகாட்டம்
# பலி ஆடுகள்
# நகர்சார் நாட்டுப்புறக் கதைப்பாடல்கள்
# நாட்டுப்புற நிகழ்கலைகள்
# பவளக்கொடி அல்லது குடும்ப வழக்கு	
# நாட்டுப்புற மண்ணும் மக்களும்
# தமிழகப் பழங்குடி மக்கள்
# இசை நாடக மரபு
# நாட்டுப்புற இசைக்கலை
# பயன்பாட்டுத் தளங்களில் பழந்தமிழர் கலைகள்
# தலித் அரங்கியல்
# இசைமொழியும் இளையராஜாவும்
உட்பட பல நூல்களை எழுதியுள்ளார்.

## விருதுகள்
*இவர் எழுதிய 'நாட்டுப்புற மண்ணும் மக்களும்'.என்னும் நூலுக்குத் தமிழக அரசின் சிறந்த நுண்கலை நூலாசிரியர் விருது, 
*நாடகத் துறைக்காகப் புதுவை அரசின் கலைமாமணி விருது, 
*மதுரை கிருத்தவ கலைத் தொடர்பு மையத்தின் சார்பில் 1994ஆம் ஆண்டு சதங்கை விருது
*கனடா தமிழ் இலக்கியச் சங்க தலித் இசைக் குரிசில் பட்டம்

## மறைவு
நீரிழிவு நோயால் பாதிக்கப்பட்ட குணசேகரன்,  உடல்நலக் குறைவால் புதுச்சேரியில் உள்ள அவரது இல்லத்தில் 2016 சனவரி 17 ஞாயிற்றுக்கிழமை காலமானார்.

## மேற்கோள்கள்

## வெளி இணைப்புகள்
கலகத்தின் கலைமுகம்﻿
* Prof. K.A.Gunasekaran

பகுப்பு:1955 பிறப்புகள்
பகுப்பு:2016 இறப்புகள்
பகுப்பு:சிவகங்கை மாவட்ட மக்கள்
பகுப்பு:திரைப்படத் துறையினர்
பகுப்பு:தமிழக எழுத்தாளர்கள்
பகுப்பு:இந்தியத் தமிழ் நாடகாசிரியர்கள்
பகுப்பு:தமிழ்நாட்டுக்கு வெளியே இறந்த தமிழ்நாட்டவர்கள்
பகுப்பு:புதுச்சேரி எழுத்தாளர்கள்
அக்சரா ஹாசன்

**அக்சரா ஹாசன்** (பி. 12 அக்டோபர் 1991) திரைப்பட நடிகை, திரைக்கதை ஆசிரியர், உதவி இயக்குநர் என பன்முகத் தன்மை கொண்டவராவார். இவர் பிரபல திரைப்பட நடிகரான கமல்ஹாசனின் 2வது மகளாவார். நடிகை சுருதி ஹாசன் இவரது மூத்த சகோதரியாவார். இவர் ஷமிதாப், விவேகம், கடாரம் கொண்டான் போன்ற படங்களில் நடித்துள்ளார்.

## சொந்த வாழ்க்கை
அக்சரா ஹாசன் அவரது தாயாருடன் மும்பையில் வசித்து வருகிறார். இளமையிலேயே  கடவுள் நம்பிக்கையை இழந்தார். தற்போது புத்த மத கோட்பாடுகளில் கவனம் செலுத்தி வருகிறார். சென்னையில் உள்ள ஹாட் ஷூ டான்ஸ் கம்பெனியில்தான் அக்சரா பால் ரூம் டான்ஸ் கற்றுக் கொண்டுள்ளார். அக்சரா, இங்கிலாந்தின் பால் ரூம் தொழில்முறை நடனக் கலைஞர்கள் பயிற்சி அமைப்பு நடத்திய முதலாவது பரீட்சை தேறியுள்ளார்.

## ஆரம்பகால வாழ்க்கை
அக்சரா ஹாசன், அக்டோபர் 12, 1991 அன்று சென்னையில் நடிகர்கள் கமல்ஹாசன், சரிகா தம்பதிக்கு இரண்டாவது மகளாகப் பிறந்தார். இவரின் தந்தை தமிழ் வம்சாவளியையும், அவரது தாயார் மராத்தி மற்றும் ராஜ்புட் வம்சாவளியையும் சேர்ந்தவர்களாவர். சூர்யாவுடன் ஏழாம் அறிவு திரைப்படத்திலும், தனுஷ் உடன் 3 திரைப்படத்திலும் கதாநாயகியாக நடித்த நடிகை சுருதி ஹாசன் இவரது மூத்த சகோதரியாவார். அக்சரா ஹாசன் தனது பள்ளிப்படிப்பை சென்னையிலும், பின்னர் பெங்களூர் இண்டஸ் சர்வதேச பள்ளியிலும் பயின்றவராவார்.

## பிறப்பும் ,இளமை பருவமும்
அக்சரா ஹாசன் தென்னிந்திய திரைப்பட கதாநாயகன் கமல்ஹாசனுக்கும், வட இந்திய புகழ் பெற்ற நடிகை சரிகாவிற்கும் இரண்டாவது மகளாக 1991  அக்டோபர்  12 இல் பிறந்தார். அக்சரா சென்னையில் அபாகஸ் மாண்டிசோரி பள்ளியில் படித்தார். பின்னர் லேடி ஆண்டாள் ஸ்கூலில் படித்தார். இவ்வமையம் இவருடைய தாயும், தந்தையும் பிரிய நேரிட்டதால் இவர் தன் அன்னையுடன் மும்பையில் வசிக்க நேரிட்டது. மற்றொரு உடன் பிறப்பு சகோதரியான ஸ்ருதி ஹாசன் சென்னையிலேயே தந்தையுடன் தங்கிவிட்டார்.

## திரைப்பட வாழ்க்கை
2015 ஆம் ஆண்டில் **[[ஷமிதாப்]]** என்ற இந்தி படத்தில் அமிதாப் பச்சன் மற்றும் தனுஷ் உடன் நடித்தார். இதற்கு முன்னதாக மணிரத்னம் இயக்கிய **கடல்** படத்தில் நடிப்பதற்கு வாய்ப்பு கிடைத்தும் நடிக்க வந்த வாய்ப்பை தவிர்த்துவிட்டார். பின்னர் தமிழில் அஜித்குமார் உடன் விவேகம் படத்தில் நடித்தார். தன்னுடைய தந்தை இயக்கி வந்த சபாஷ் நாயுடு படத்தில் உதவி இயக்குநர் ஆக பணிபுரிந்தார். ஆனால் அப்படம் சில காரணங்களால் படப்பிடிப்பு நிறுத்தப்பட்டது. 2019 ஆண்டில் சொந்த நிறுவனமான ராஜ்கமல் பிலிம்ஸ் இன்டர்நேசனல் தயாரித்த கடாரம் கொண்டான் படத்தில் நடித்தார். அதே ஆண்டில் ஜீ தமிழ் தொலைக்காட்சி நிறுவனத்திற்கு சொந்தமான **ஜீ5** என்ற இணைய செயலியில் *Fingertip* என்ற இணையதள நாடக தொடரிலும் நடித்தார்.

## பங்காற்றிய திரைப்படங்கள்
; நடிகையாக

; துணை இயக்குநராக

## சான்றுகள்

## வெளியிணைப்புகள்

* 

பகுப்பு:1991 பிறப்புகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
பகுப்பு:மராத்தியர்கள்
பகுப்பு:1990 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:சென்னை நடிகைகள்
இந்தியத் தனியார்த் துறை வங்கிகள்

**இந்தியத் தனியார்த் துறை வங்கிகள்**  இந்தியாவிலுள்ள வங்கிகளில் தங்கள் முதலீடு அல்லது பங்குகளின் பெரும்பகுதியை  தனிநபர் முதலீட்டாளர்கள் வசம் கொண்டுள்ள வங்கிகள் ஆகும். இந்த முதலீட்டில் அரசின் பங்கு இல்லாமலோ குறைவாகவோ இருக்கும்.

1969இல் அனைத்து முதன்மை வங்கிகளும் நாட்டுடமையாக்கப்பட்டன. எனவே இந்தியாவிலுள்ள வங்கிகளில் பெரும்பான்மையானவை பொதுத்துறை வங்கிகளாகும்.   1990களில் தாராளமயமாக்கல் கொள்கைகளின் கீழ் மீண்டும் வங்கித்துறை  தனியார்த்துறைக்குத் திறக்கப்பட்டது. இதனையடுத்து பல புதிய தனியார் வங்கிகள் துவங்கப்பட்டன.  கடந்த இருபதாண்டுகளில் இவை அதிநவீன தொழினுட்பத்தை பயன்படுத்தி பல புதுமைகளையும் நுட்பங்களையும் அறிமுகப்படுத்தி பலமடங்கு வளர்ந்துள்ளன.

தனியார்த்துறை வங்கிகளை பழையவை, புதியவை என இரு வகைப்பாடுகளில் நடுவண் வங்கி பிரித்துள்ளது. 1969இல் நாட்டுடமைக்கு முன்பாக இருந்து சிறியதாகவோ சிறப்புவசதி தந்ததாலோ நாட்டுடைமையாக்கப்படாதவை பழைய தனியார்த்துறை வங்கிகள் எனப்படுகின்றன. புதிய தனியார்த்துறை வங்கிகள் 1990களில் தாராளமயமாக்கலுக்குப் பின் உரிமம் பெற்றவை ஆகும்.   
## மேற்சான்றுகள்

பகுப்பு:இந்திய வங்கிகள்
விருச்சகேது

**விருச்சகேது** (Vrishaketu), கர்ணன் - விருஷாலி இணையர்க்கு பிறந்த ஒன்பது மகன்களில் இரண்டாமவர். குருச்சேத்திரப் போரில் விருச்சகேது தவிர மற்ற அனைத்து சகோதரர்கள், 16ஆம் நாள் போருக்கு முன், பாண்டவப் படைகளால் கொல்லப்பட்டனர். .

17ஆம் நாள் போரில் கர்ணன் இறந்த பின், கர்ணனின் பிறப்பின் இரகசியம், குந்தியின் மூலம் பாண்டவர்கள் அறிந்ததால், குருச்சேத்திரப் போருக்குப் பின் பாண்டவர், விருச்சகேதுவிற்கு அங்க நாட்டின் அரசனாக முடிசூட்டினார்கள்.

## மேற்கோள்கள்


## வெளி இணைப்புகள்
* தமிழில் முழு மஹாபாரதம்

பகுப்பு:மகாபாரதக் கதை மாந்தர்கள்
பூரிசிரவஸ்

**பூரிசிரவஸ்** (Bhurishravas),பாக்லீக நாட்டு மன்னராவர். சாந்தனுவின் சகோதரன் பாக்லீகரின் பேரனும், சோமதத்தனின் மகனும் ஆவன்.  இவனுக்கு கிருட்டிணன் மற்றும்  சாத்தியகியின் பிறவிப் பகைவர்கள் ஆவர். குருச்சேத்திரப் போரில், கௌரவர் அணியில் சேர்ந்து, பாண்டவர் அணிக்கு எதிராக போரிட்டவன். 5ஆம் போரில் சாத்தியகியின் பத்து மகன்களை கொன்றான். 14ஆம் போரில் அபிமன்யுவின் மரணத்திற்கு காரணமான ஜெயத்திரதனை பழி வாங்க வந்த அருச்சுனனை   சக்கர வியுகத்தை உடைக்க இயலாதபடி  தடுத்து நிறுத்தினான். பின்னர் சாத்தியகியை கொல்ல வந்த பூரிசிரவசின் ஒரு கையை அருச்சுனன் வெட்டி எறிந்தான்.  உடன் சாத்தியகி பூரிசிரவசின் தலையை தன் வாளால்  கொய்தான்.

## மேற்கோள்கள்


## வெளி இணைப்புகள்
*Mahabharata translated by C Rajagopalachari 
*தமிழில் முழு மஹாபாரதம்
*கதைநாயகனனான வெண்முரசு  நாவல் பகுதிகள்

பகுப்பு:மகாபாரதக் கதை மாந்தர்கள்
பகுப்பு:குரு வம்சம்
அன்னாபெல்

**அன்னாபெல்** () இது 2014ஆம் ஆண்டு திரைக்கு வந்த அமெரிக்க நாட்டு திகில் திரைப்படம் ஆகும். இந்தத் திரைப்படத்தை ஜோன் ஆர். லானெட்டி என்பவர் இயக்கியுள்ளார். இது தி கான்ஜுரிங் என்ற திரைப்படத்தின் 2ஆம் பாகம் ஆகும். இந்த திரைப்படத்தில் அன்னாபெல் வாலிஸ், வார்ட் ஹோர்டன், ஆல்ஃப்ரே வூடர்ட் உள்ளிட்ட பலர் நடித்துள்ளனர். இந்தத் திரைப்படம் அக்டோபர் 3, 2014ஆம் ஆண்டு வெளியானது.

## நடிகர்கள்
* அன்னாபெல் வாலிஸ் 
* வார்ட் ஹோர்டன் 
* ஆல்ஃப்ரே வூடர்ட் 
* டோனி அமேண்டோலா  
* பிரையன் ஹவ் 
* எரிக் லட்டின்

## தயாரிப்பு
இந்தத் திரைப்படத்தை பீட்டர் சப்ரன் மற்றும் ஜேம்ஸ் வான் தயாரித்துள்ளார்கள். வார்னர் புரோஸ். என்ற நிறுவனத்தின் மூலம் செய்யப்பட்டது.

## வெளி இணைப்புகள்
*

## மேற்கோள்கள்

பகுப்பு:2014 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:வார்னர் புரோஸ். திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:நியூ லைன் சினிமா திரைப்படங்கள்
வங்கிகளுக்கிடை பிணையம்

**வங்கிகளுக்கிடை பிணையம்**, அல்லது  **தன்னியக்க வங்கி இயந்திர நட்பமைப்பு ** (ATM consortium) அல்லது **தன்னியக்க வங்கி இயந்திர பிணையம்** (*ATM network*), என்ற கணினி பிணையம் தனது நட்பமைப்பில் உறுப்பினராக உள்ள நிதிய நிறுவனங்களால்  வழங்கப்பட்ட தன்னியக்க இயந்திர அட்டைகளை நட்பமைப்பின் மற்றொரு உறுப்பினரால் நிறுவப்பட்ட தன்னியக்க இயந்திரங்களில் பயன்படுத்த உதவுகிறது.  

இருப்பினும், மாற்றார் தன்னியக்க வங்கி இயந்திரத்தில் என்னென்ன வசதிகளைப் பெறலாம் என்பது மாறுபடுகிறது. காட்டாக, செல்லிடத் தொலைபேசி மறுஊட்டம் பெறுதல் போன்ற சிறப்புச் சேவைகள் சொந்த வங்கி தன்னியக்க இயந்திரத்தில் மட்டுமே சாத்தியப்படும்; மாற்றார் வங்கி அட்டைகளுக்கு இந்த வசதிக்கான அணுக்கம்  இருக்காது. 

தாங்கள் இருப்பு வைத்திருக்கும் வங்கியின் ஏடிஎம் இல்லாதவிடங்களில் வேறு வங்கியின் ஏடிஎம் மூலம் வங்கி அட்டைகளைப் பயன்படுத்த இந்தப் பிணையம் உதவுகிறது. இது வெளியூர்/வெளிநாடு செல்லும் பயணிகளுக்கு மிகவும் பயனுள்ளதாக உள்ளது. பன்னாட்டளவில் பரவலாக அமைந்துள்ள வங்கிகளுக்கிடை பிணையங்களான பிளசு அல்லது சிர்ரசு போன்றவை இதற்கு உதவுகின்றன.

தவிரவும் விற்பனை முனைகளில் சிறப்பான மின்வழி நிதிமாற்று விற்பனை முனை கணிமுனையம் மூலமாக ஏடிஎம் அட்டைகளை பற்று அட்டைகளாக பயன்படுத்த வங்கியிடைப் பிணையங்கள் உதவுகின்றன.

பகுப்பு:வங்கியியல்
பகுப்பு:கணினிப் பிணையமாக்கம்